CELEX: 32013D0512
Language: sk
Date: 2013-10-17 00:00:00
Title: 2013/512/EÚ: Vykonávacie rozhodnutie Komisie zo 17. októbra 2013 o finančnom príspevku Únie na obdobie 2013 – 2014 určenom niektorým členským štátom na podporu dobrovoľných štúdií zameraných na dohľad nad úbytkom včelstiev [oznámené pod číslom C(2013) 6742]

19.10.2013   
            
            
               SK
            
            
               Úradný vestník Európskej únie
            
            
               L 279/67
            
         VYKONÁVACIE ROZHODNUTIE KOMISIE
   zo 17. októbra 2013
   o finančnom príspevku Únie na obdobie 2013 – 2014 určenom niektorým členským štátom na podporu dobrovoľných štúdií zameraných na dohľad nad úbytkom včelstiev
   [oznámené pod číslom C(2013) 6742]
   (Iba anglické, dánske, estónske, fínske, francúzske, grécke, holandské, litovské, lotyšské, maďarské, nemecké, poľské, portugalské, slovenské, španielske, švédske a talianske znenie je autentické)
   (2013/512/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2009/470/ES z 25. mája 2009 o výdavkoch na veterinárnom úseku (1), a najmä na jeho článok 23,
   keďže:
   
               (1)
            
            
               V oznámení Komisie Európskemu parlamentu a Rade o zdraví včiel medonosných (2) je uvedený prehľad o prijatých a prebiehajúcich opatreniach Komisie, pokiaľ ide o zdravie včiel v EÚ. Ústrednou tematikou oznámenia je zvýšená úmrtnosť včiel, ktorú možno pozorovať na celom svete.
            
         
               (2)
            
            
               V projekte EFSA z roku 2009 s názvom Úmrtnosť včiel a dohľad nad včelami v Európe (3) sa dospelo k záveru, že systémy dohľadu v EÚ sú vo všeobecnosti nedostatočné a že nie je k dispozícii dostatok údajov na úrovni členských štátov a dostatok porovnateľných údajov na úrovni EÚ.
            
         
               (3)
            
            
               S cieľom zlepšiť dostupnosť údajov o úmrtnosti včiel sa Komisia rozhodla poskytnúť pomoc a podporu pri určitých štúdiách zameraných na dohľad nad úbytkom včiel medonosných v členských štátoch.
            
         
               (4)
            
            
               Vykonávacím rozhodnutím Komisie 2012/362/EÚ (4) sa na obdobie 2012 – 2013 ustanovilo poskytnutie finančného príspevku programom dobrovoľných štúdií zameraných na dohľad nad úbytkom včelstiev implementovaným Belgickom, Dánskom, Nemeckom, Estónskom, Gréckom, Španielskom, Francúzskom, Talianskom, Lotyšskom, Litvou, Maďarskom, Poľskom, Portugalskom, Slovenskom, Fínskom, Švédskom a Spojeným kráľovstvom.
            
         
               (5)
            
            
               Štúdie pokrývajú 3 prehliadky včelníc – pred zimou, po zime a v priebehu produktívneho obdobia.
            
         
               (6)
            
            
               Pri takýchto typoch štúdií je dôležité mať porovnateľné údaje týkajúce sa strát, ktoré boli zhromaždené počas rôznych rokov. To platí najmä pre štúdie zamerané na dohľad nad úbytkom včelstiev, pretože ich výsledky sú vo významnej miere ovplyvňované klimatickými podmienkami. Takéto štúdie, ak sa vykonávali iba v priebehu jedného roku, môžu preto poskytnúť len čiastočné údaje, ktoré neponúkajú dostatočné podklady na vyvodenie záverov alebo trendov ohľadne takýchto strát.
            
         
               (7)
            
            
               Z uvedených dôvodov je vhodné pokračovať v dobrovoľných štúdiách dohľadu zameraných na dohľad nad úbytkom včelstiev v období začínajúcom jesennou kontrolou v roku 2013 a končiacom kontrolou po zime a kontrolou počas plného produktívneho obdobia v roku 2014.
            
         
               (8)
            
            
               Štúdie, ktoré sa majú vykonať v období 2013 – 2014, sa zakladajú na dokumente „Basis for a pilot surveillance project on honey bee colony losses“ (5) („Základy pilotného projektu dohľadu v súvislosti so stratami na kolóniách včiel“), ktorý vypracovalo Referenčné laboratórium EÚ pre zdravie včiel uvedené v časti II prílohy VII k nariadeniu Európskeho parlamentu a Rady (ES) č. 882/2004 (6). Laboratórium poskytuje usmernenia pre členské štáty pri vypracovaní ich programov dobrovoľných štúdií dohľadu.
            
         
               (9)
            
            
               Tie isté členské štáty, ktoré sa zúčastnili na prvých dobrovoľných štúdiách zameraných na dohľad nad úbytkom včelstiev v rokoch 2012 – 2013, boli vyzvané, aby Komisii zaslali svoje programy na obdobie rokov 2013 – 2014 vychádzajúce z technického dokumentu Referenčného laboratória EÚ pre zdravie včiel.
            
         
               (10)
            
            
               Belgicko, Dánsko, Nemecko, Estónsko, Grécko, Španielsko, Francúzsko, Taliansko, Lotyšsko, Litva, Maďarsko, Poľsko, Portugalsko, Slovensko, Fínsko, Švédsko a Spojené kráľovstvo vypracovali programy štúdií zameraných na dohľad nad úbytkom včelstiev v súlade s technickým dokumentom Základy pilotného projektu dohľadu v súvislosti so stratami na kolóniách včiel a požiadali o finančnú podporu EÚ.
            
         
               (11)
            
            
               Finančný príspevok by sa programom dobrovoľných štúdií zameraných na dohľad nad úbytkom včelstiev implementovaným Belgickom, Dánskom, Nemeckom, Estónskom, Gréckom, Španielskom, Francúzskom, Talianskom, Lotyšskom, Litvou, Maďarskom, Poľskom, Portugalskom, Slovenskom, Fínskom, Švédskom a Spojeným kráľovstvom, mal poskytovať od 1. júla 2013.
            
         
               (12)
            
            
               Podľa nariadenia Rady (ES) č. 1290/2005 (7) sa veterinárne opatrenia majú financovať z Európskeho poľnohospodárskeho záručného fondu. Na účely finančnej kontroly sa uplatňujú články 9, 36 a 37 uvedeného nariadenia.
            
         
               (13)
            
            
               Vyplatenie finančného príspevku by malo byť podmienené tým, že naplánované programy štúdií zameraných na dohľad boli skutočne vykonané a že orgány poskytnú Komisii a referenčnému laboratóriu EÚ pre zdravie včiel všetky potrebné informácie.
            
         
               (14)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   1.   Únia poskytuje Belgicku, Dánsku, Nemecku, Estónsku, Grécku, Španielsku, Francúzsku, Taliansku, Lotyšsku, Litve, Maďarsku, Poľsku, Portugalsku, Slovensku, Fínsku, Švédsku a Spojenému kráľovstvu, finančnú pomoc na ich programy dobrovoľných štúdií zameraných na dohľad nad úbytkom včelstiev.
   2.   Finančný príspevok Únie:
   
               a)
            
            
               sa poskytuje vo výške 70 % oprávnených nákladov, ktoré má vynaložiť každý členský štát uvedený v odseku 1 na programy štúdií zameraných na dohľad nad úbytkom včelstiev uvedené v prílohe I v období od 1. júla 2013 do 30. septembra 2014;
            
         
               b)
            
            
               nepresahuje sumu:
               
                           1.
                        
                        
                           26 837 EUR pre Belgicko;
                        
                     
                           2.
                        
                        
                           116 417 EUR pre Dánsko;
                        
                     
                           3.
                        
                        
                           160 445 EUR pre Nemecko,
                        
                     
                           4.
                        
                        
                           64 868 EUR pre Estónsko;
                        
                     
                           5.
                        
                        
                           78 421 EUR pre Grécko;
                        
                     
                           6.
                        
                        
                           148 047 EUR pre Španielsko,
                        
                     
                           7.
                        
                        
                           288 801 EUR pre Francúzsko;
                        
                     
                           8.
                        
                        
                           142 212 EUR pre Taliansko,
                        
                     
                           9.
                        
                        
                           86 310 EUR pre Lotyšsko,
                        
                     
                           10.
                        
                        
                           70 273 EUR pre Litvu;
                        
                     
                           11.
                        
                        
                           114 209 EUR pre Maďarsko;
                        
                     
                           12.
                        
                        
                           128 015 EUR pre Poľsko;
                        
                     
                           13.
                        
                        
                           29 159 EUR pre Portugalsko;
                        
                     
                           14.
                        
                        
                           92 240 EUR pre Slovensko;
                        
                     
                           15.
                        
                        
                           117 416 EUR pre Fínsko;
                        
                     
                           16.
                        
                        
                           74 389 EUR pre Švédsko,
                        
                     
                           17.
                        
                        
                           109 871 EUR pre Spojené kráľovstvo;
                        
                     
         
               c)
            
            
               neprekročí 348 EUR na prehliadku včelnice.
            
         Článok 2
   1.   Maximálna výška príspevku schváleného týmto rozhodnutím na náklady vzniknuté pre programy uvedené v článku 1 sa stanovuje na 1 847 930 EUR, ktoré sa financujú zo všeobecného rozpočtu Európskej únie.
   2.   Výdavky na personál vykonávajúci laboratórne testy, na odber vzoriek alebo monitorovanie, spotrebný materiál a na režijné náklady spojené so štúdiami dohľadu sú oprávnené v súlade s pravidlami stanovenými v prílohe III.
   3.   Finančná pomoc Únie bude vyplatená po predložení a schválení správ a podkladov uvedených v článku 3 ods. 2 a ods. 3.
   Článok 3
   1.   Programy sa vykonávajú v súlade s technickým dokumentom „Basis for a pilot surveillance project on honey bee colony losses“ (Základy pilotného projektu dohľadu v súvislosti so stratami na kolóniách včiel) a v súlade s programami štúdií zameraných na dohľad nad úbytkom včelstiev, predloženými členskými štátmi.
   2.   Belgicko, Dánsko, Nemecko, Estónsko, Grécko, Španielsko, Francúzsko, Taliansko, Lotyšsko, Litva, Maďarsko, Poľsko, Portugalsko, Slovensko, Fínsko, Švédsko a Spojené kráľovstvo predložia Komisii:
   
               —
            
            
               najneskôr 1. marca 2014 predbežnú technickú správu o prvej prehliadke stanovenej v rámci programu štúdie zameranej na dohľad a
            
         
               —
            
            
               najneskôr 31. októbra 2014 záverečnú technickú správu o druhej a tretej prehliadke stanovených v rámci programu štúdie zameranej na dohľad,
            
         
               —
            
            
               technická správa by mala byť podľa vzoru stanoveného Komisiou v spolupráci s referenčným laboratóriom EÚ pre zdravie včiel.
            
         3.   Belgicko, Dánsko, Nemecko, Estónsko, Grécko, Španielsko, Francúzsko, Taliansko, Lotyšsko, Litva, Maďarsko, Poľsko, Portugalsko, Slovensko, Fínsko, Švédsko a Spojené kráľovstvo predložia Komisii:
   
               —
            
            
               najneskôr 31. decembra 2014 tlačenú a elektronickú verziu svojej finančnej správy vypracovanú v súlade s prílohou II,
            
         
               —
            
            
               na požiadanie Komisie podkladové dokumenty dokazujúce všetky výdavky uvedené v žiadosti o úhradu.
            
         4.   Výsledky štúdií musia byť sprístupnené Komisii a referenčnému laboratóriu EÚ pre zdravie včiel.
   Článok 4
   Toto rozhodnutie je určené Belgickému kráľovstvu, Dánskemu kráľovstvu, Spolkovej republike Nemecko, Estónskej republike, Helénskej republike, Španielskemu kráľovstvu, Francúzskej republike, Talianskej republike, Lotyšskej republike, Litovskej republike, Maďarsku, Poľskej republike, Portugalskej republike, Slovenskej republike, Fínskej republike, Švédskemu kráľovstvu a Spojenému kráľovstvu Veľkej Británie a Severného Írska.
   
      V Bruseli 17. októbra 2013
      
         
            Za Komisiu
         
         Tonio BORG
         
            člen Komisie
         
      
   
   
      (1)  Ú. v. EÚ L 155, 18.6.2009, s. 30.
   
      (2)  KOM(2010) 714 v konečnom znení.
   
      (3)  K dispozícii na: http://www.efsa.europa.eu/en/efsajournal/doc/154r.pdf.
   
      (4)  Vykonávacie rozhodnutie Komisie 2012/362/EÚ zo 4. júla 2012 o finančnom príspevku Únie niektorým členským štátom na podporu dobrovoľných štúdií zameraných na dohľad nad úbytkom včelstiev (Ú. v. EÚ L 176, 6.7.2012, s. 65).
   
      (5)  K dispozícii na: http://ec.europa.eu/food/animal/liveanimals/bees/docs/annex_i_pilot_project_en.pdf.
   
      (6)  Nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (Ú. v. EÚ L 165, 30.4.2004, s. 1).
   
      (7)  Nariadenie Rady (ES) č. 1290/2005 z 21. júna 2005 o financovaní spoločnej poľnohospodárskej politiky (Ú. v. EÚ L 209, 11.8.2005, s. 1).
   
      PRÍLOHA I
      
                  ČŠ
               
               
                  Počet včelníc
               
               
                  Počet prehliadok na jednu včelnicu predpokladaný v štúdii zameranej na dohľad
               
               
                  Celkové priame náklady
                  (laboratórne testy + prehliadky na účely odberu vzoriek a monitorovania)
               
               
                  Režijné náklady
                  (7 %)
               
               
                  Náklady spolu
               
               
                  Príspevok EÚ
                  (70 %)
               
            
                  BE
               
               
                  150
               
               
                  3
               
               
                  35 830
               
               
                  2 508
               
               
                  38 338
               
               
                  26 837
               
            
                  DK
               
               
                  200
               
               
                  3
               
               
                  155 430
               
               
                  10 880
               
               
                  166 310
               
               
                  116 417
               
            
                  DE
               
               
                  220
               
               
                  3
               
               
                  214 212
               
               
                  14 995
               
               
                  229 207
               
               
                  160 445
               
            
                  EE
               
               
                  196
               
               
                  3
               
               
                  86 606
               
               
                  6 062
               
               
                  92 668
               
               
                  64 868
               
            
                  EL
               
               
                  200
               
               
                  3
               
               
                  104 701
               
               
                  7 329
               
               
                  112 030
               
               
                  78 421
               
            
                  ES
               
               
                  203
               
               
                  3
               
               
                  197 659
               
               
                  13 836
               
               
                  211 495
               
               
                  148 047
               
            
                  FR
               
               
                  396
               
               
                  3
               
               
                  385 581
               
               
                  26 991
               
               
                  412 572
               
               
                  288 801
               
            
                  IT
               
               
                  195
               
               
                  3
               
               
                  189 870
               
               
                  13 291
               
               
                  203 161
               
               
                  142 212
               
            
                  LV
               
               
                  193
               
               
                  3
               
               
                  115 234
               
               
                  8 066
               
               
                  123 300
               
               
                  86 310
               
            
                  LT
               
               
                  193
               
               
                  3
               
               
                  93 822
               
               
                  6 568
               
               
                  100 390
               
               
                  70 273
               
            
                  HU
               
               
                  196
               
               
                  3
               
               
                  152 483
               
               
                  10 674
               
               
                  163 157
               
               
                  114 209
               
            
                  PL
               
               
                  190
               
               
                  3
               
               
                  170 915
               
               
                  11 964
               
               
                  182 879
               
               
                  128 015
               
            
                  PT
               
               
                  145
               
               
                  3
               
               
                  38 930
               
               
                  2 725
               
               
                  41 655
               
               
                  29 159
               
            
                  SK
               
               
                  200
               
               
                  3
               
               
                  123 151
               
               
                  8 621
               
               
                  131 772
               
               
                  92 240
               
            
                  FI
               
               
                  161
               
               
                  3
               
               
                  156 764
               
               
                  10 973
               
               
                  167 737
               
               
                  117 416
               
            
                  SE
               
               
                  150
               
               
                  3
               
               
                  99 318
               
               
                  6 952
               
               
                  106 270
               
               
                  74 389
               
            
                  UK
               
               
                  200
               
               
                  3
               
               
                  146 691
               
               
                  10 268
               
               
                  156 959
               
               
                  109 871
               
            
                  Spolu
               
               
                   
               
               
                   
               
               
                  2 467 197
               
               
                  172 703
               
               
                  2 639 900
               
               
                  1 847 930
               
            
   
      PRÍLOHA II
      
         VZOR FINANČNEJ SPRÁVY O DOBROVOĽNÝCH ŠTÚDIÁCH ZAMERANÝCH NA DOHĽAD NAD ÚBYTKOM VČELSTIEV
      
      
                  Celkové náklady na projekt (skutočné náklady, bez DPH)
               
            
                  Členský štát:
               
               
                   
               
               
                  Počet navštívených včelníc:
               
            
                   
               
               
                   
               
               
                  Celkový počet včelstiev, z ktorých boli odobraté vzorky:
               
            
         
      
                  Náklady laboratória
               
            
                  Kategória personálu
               
               
                  Počet pracovných dní
               
               
                  Denná sadzba
               
               
                  Spolu
               
            
                  …
               
               
                   
               
               
                   
               
               
                   
               
            
                  …
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                  Spotrebný materiál (opis)
               
               
                  Množstvo
               
               
                  Jednotkové náklady
               
               
                  Spolu
               
            
                  …
               
               
                   
               
               
                   
               
               
                   
               
            
                  …
               
               
                   
               
               
                   
               
               
                   
               
            
         
      
                  Náklady na odber vzoriek a monitorovanie (prehliadky včelníc)
               
            
                  Kategória personálu
               
               
                  Počet pracovných dní
               
               
                  Denná sadzba
               
               
                  Spolu
               
            
                  …
               
               
                   
               
               
                   
               
               
                   
               
            
                  …
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                  Spotrebný materiál (opis)
               
               
                  Množstvo
               
               
                  Jednotkové náklady
               
               
                  Spolu
               
            
                  …
               
               
                   
               
               
                   
               
               
                   
               
            
                  …
               
               
                   
               
               
                   
               
               
                   
               
            Potvrdenie príjemcom
      Potvrdzujeme, že:
      
                  —
               
               
                  uvedené výdavky vznikli v súvislosti s výkonom úloh opísaných v technickom dokumente „Basis for a pilot surveillance project on honey bee colony losses“ (1) (Základy pilotného projektu dohľadu v súvislosti so stratami na kolóniách včiel) a priamo súvisia s uskutočňovaním programu štúdie zameranej na dohľad, na ktorý bola udelená finančná pomoc podľa vykonávacieho rozhodnutia Komisie 2013/512/EÚ,
               
            
                  —
               
               
                  tieto výdavky sú skutočné, zúčtované s presnosťou a oprávnené podľa ustanovení vykonávacieho rozhodnutia Komisie 2013/512/EÚ,
               
            
                  —
               
               
                  všetky podkladové dokumenty v súvislosti s danými výdavkami sú k dispozícii na účely auditu,
               
            
                  —
               
               
                  na projekty uvedené vo vykonávacom rozhodnutí 2013/512/EÚ sa nežiadalo o žiadny ďalší príspevok Únie.
               
            Dátum:
      Meno a podpis zodpovedného finančného pracovníka:
      
         (1)  K dispozícii na http://ec.europa.eu/food/animal/liveanimals/bees/docs/annex_i_pilot_project_en.pdf
   
   
      PRÍLOHA III
      
         PRAVIDLÁ OPRÁVNENOSTI
      
      1.   Náklady laboratória
      
                  —
               
               
                  Náklady na personál zahŕňajú len skutočné pripísateľné pracovné náklady (základná mzda, sociálne dávky a dôchodkové náklady), ktoré vznikajú pri uskutočňovaní štúdie a vykonávaní laboratórnych testov. Na tento účel sa musia viesť mesačné pracovné výkazy.
               
            
                  —
               
               
                  Denná sadzba sa vypočíta na 220 pracovných dní za rok.
               
            
                  —
               
               
                  Náhrada výdavkov za spotrebný materiál je založená na skutočných nákladoch vzniknutých členským štátom pri vykonávaní testov v laboratóriu.
               
            
                  —
               
               
                  Náklady na zamestnancov spojené s koordináciou, plánovaním a dopravou nie sú oprávnené. Nákup testovacích súprav, reagensov a všetkého spotrebného materiálu sa uhradí len vtedy, ak boli použité výlučne na vykonanie týchto testov.
               
            
                  —
               
               
                  Zisťovanie stavu varroázy (vyšetrenie včiel omývaním) sa má vykonať na všetkých včelstvách navštívených počas prvej prehliadky a na včelstvách s príznakmi ochorenia počas nasledujúcich prehliadok.
               
            
                  —
               
               
                  Detekcia a charakterizácia malého úľového chrobáka (Aethina tumida) a roztoča Tropilaelaps sa vykonajú pri klinickej prehliadke.
               
            
                  —
               
               
                  Klinické pozorovanie (vrátane pozorovania príznakov moru včelieho plodu, nosematózy, vírusov), zisťovanie počtu spór parazitických mikrosporídií (Nosema spp.), kultivácia, mikroskopické vyšetrenie a biochemické testy na identifikáciu pôvodcu hniloby včelieho plodu (Melissococcus plutonius) a moru včelieho plodu (Paenibacillus larvae) v prípade včelstiev s príznakmi ochorenia.
               
            
                  —
               
               
                  Mor včelieho plodu – potvrdenie totožnosti pôvodcu moru včelieho plodu a hniloby včelieho plodu na včelstvách s príznakmi ochorenia prostredníctvom polymerázovej reťazovej reakcie (PCR).
               
            
                  —
               
               
                  PCR test na vírus chronickej paralýzy včiel (CBPV) na včelstvách s príznakmi ochorenia.
               
            2.   Náklady na odber vzoriek a monitorovanie
      
                  —
               
               
                  O náhradu nákladov na odber vzoriek a monitorovanie je možné požiadať len vtedy, ak sú priamo spojené s prehliadkami včelníc a sú obmedzené na čas skutočne strávený pri včelniciach. Náklady na personál zahŕňajú len skutočné pripísateľné pracovné náklady (základná mzda, sociálne dávky a dôchodkové náklady), ktoré vznikli pri uskutočňovaní štúdie. Na tento účel sa musia viesť mesačné pracovné výkazy.
               
            
                  —
               
               
                  Náklady na zamestnancov spojené s koordináciou, plánovaním a dopravou nie sú oprávnené.
               
            
                  —
               
               
                  Denná sadzba sa vypočíta na 220 pracovných dní za rok.
               
            
                  —
               
               
                  Náhrada výdavkov za spotrebný materiál je založená na skutočných nákladoch, ktoré členským štátom vznikli, a vzťahuje sa len na spotrebný materiál použitý výlučne počas prehliadok včelníc.
               
            3.   Režijné náklady
      Môže sa požadovať paušálny príspevok vo výške 7 % vypočítaný na základe všetkých priamych oprávnených nákladov.
      4.   Výdavky predložené členskými štátmi na účely získania finančného príspevku Únie sú vyjadrené v eurách a uvádzané bez dane z pridanej hodnoty (DPH) a všetkých ostatných daní.